નરોડામાં દેવી સિનેમા પાસે આવેલી ભાગ્યોદય સોસાયટીમાં રહેતા ભરતભાઇ પટેલની નરોડામાં સૂતરના કારખાના પાસે બી.એમ. ટ્રેડર્સ નામે દુકાન આવેલી છે. વર્ષોથી વેપાર કરતા ભરતભાઇ પટેલ ત્રણ દિવસથી બહારગામ ગયા હતા અને ગુરુવારે તેમના ઘરે આવીને શુક્રવારે રાબેતા મુજબ તેમણે ધંધો શરૂ કર્યો હતો. ઉઘરાણીના 11.80 લાખ રૂપિયા તથા વકરાના રૂપિયા બેગમાં લઇને રાતે ભરતભાઇ કાર લઇને પોતાના ઘરે પહોંચ્યા હતા. તે સમયે સોસાયટીમાં બાઇક લઇને આવેલા બે લૂંટારુઓ ભરતભાઇના હાથમાંથી રૂપિયા ભરેલી બેગ લઇને ફરાર થઇ ગયા હતા.